झांसी. यूपी के झांसी जिले में MBBS के एक स्टूडेंट ने फांसी लगाकर सुसाइड कर लिया। स्टूडेंट का शव उसके रूम में पंखे से लटकता मिला। मृतक MBBS सेकंड ईयर का स्टूडेंट था। पुलिस ने शव को पोस्टमॉर्टम के लिए भेज दिया है। मृतक के परिजनों को भी सूचना दे दी गई है।
रात 3 बजे दोस्तों के पास गया था स्टूडेंट, कही थी ये बातें
- वाराणसी का रहने वाला अश्विनी कुमार यहां से MBBS कर रहा था। वह 2014 बैच का स्टूेंडट था।
- अश्विनी महारानी कॉलेज के डॉ. सीवी रमन हॉस्टल में रूम नम्बर 93 में रहता था।
- मिली जानकारी के मुताबकि, गुरुवार सुबह करीब 3 बजे अश्विनी अपने दोस्तों के पास कमरे में गया। उसने कहा- नींद नहीं आ रही है, दो दिन से सोया नहीं है।
- इस पर उसके साथियों ने कहा- वह उनके कमरे में ही सो सकता है, लेकिन अश्विनी दोस्तों के कमरे में नहीं रुका, वह अपने कमरे में चला गया।
- स्टूडेंट्स के मुताबिक, सुबह 9 बजे तक अश्विनी के रूम का दरवाजा नहीं खुला।
- आवाज देने पर कोई रिप्लाई नहीं आया तो खिड़की से झांककर देखा तो अश्विनी का शव पंखे से लटक रहा था। तुरंत ही पुलिस को सूचना दी गई।
- पुलिस और स्टूडेंट्स का अनुमान है कि सुबह करीब साढ़े तीन बजे उसने सुसाइड किया।
फर्स्ट ईयर में 3 सब्जेक्ट में फेल हुआ था अश्विनी
- मेडिकल कॉलेज के प्रिंसिपल डॉ. एनएस सेंगर ने बताया- अश्विनी एक्टिव स्टूडेंट था।
- हॉस्टल के सेक्रेटरी पोस्ट के लिए उसका नाम प्रपोज हुआ था, लेकिन वह पढ़ने में कमजोर था।
- फर्स्ट ईयर में वह 3 सब्जेक्ट में फेल था। पहले साल में वह तीन महीने क्लास ही नहीं आया। अश्विनी के साथ पूरे क्लास ने बंक मारा था।
- आज उसका एग्जाम था, शायद इसी बात को लेकर वह परेशान था। उसने कोई सुसाइड नोट भी नहीं छोड़ा।
- नवाबाद एसओ बीएल यादव ने बताया- अश्विनी मानसिक रूप से परेशान था। इसी कारण उसने सुसाइड किया।
- घटना की जांच की जा रही है। उसके 2 मोबाइल भी कब्जे में ले लिए गए हैं।
आगे की स्लाइड्स में देखें स्टूडेंट और उस कमरे की फोटोज, जहां उसने लगाई फांसी...
hin_Deva hin_Deva awa_Deva hin_Deva hin_Deva hin_Deva hin_Deva hin_Deva hin_Deva awa_Deva awa_Deva hin_Deva hin_Deva hin_Deva awa_Deva hin_Deva hin_Deva